Amandla Stenberg โฉมหน้า Fenty Beauty คนใหม่ และเธอเป็นใคร?
อีกหนึ่งความเคลื่อนไหวที่ได้รับความสนใจจากสื่อนอกแวดวงความสวยความงาม คือข่าวที่ริฮานนา อ้าแขนต้อนรับ อแมนด์ลา สเตนเบิร์ก เข้าสู่ครอบครัว Fenty Beauty อย่างเป็นทางการ ในฐานะ Fenty Face คนใหม่ล่าสุด โดยเธอจะเป็นแบรนด์แอมบาสเดอร์พิเศษของแบรนด์ ที่จะปรากฏตัวบนโซเชียลมีเดีย และภาพแคมเปญต่างๆ ทั่วโลกตลอดทั้งปี 2562 นี้ ว่าแต่ อแมนด์ลา สเตนเบิร์ก คือใคร? ทำไมริฮานนาถึงถูกตาต้องใจจนต้องชวนมาเป็นหนึ่งในสมาชิก #fentyfamily เธอเป็นนักแสดงผิวสีที่แสดงในภาพยนตร์ที่มีอิทธิพลมากเรื่องหนึ่งในวงการหนังอย่าง The Hate U Give ที่ได้รับการยกย่องจากนานาประเทศในการแสดงถึงความโหดร้ายของตำรวจในอเมริกา ยิ่งไปกว่านั้นยังสามารถพบเห็นเธอได้ในละครดราม่าเกี่ยวกับสงครามโลกครั้งที่ 2 ของผู้กำกับ แอมมา อาซานเต้ เรื่อง Where Hands Touch และภาพยนตร์ไซไฟเรื่อง The Darkest Minds รวมทั้งภาพยนตร์เรื่องอื่นๆ ที่เธอร่วมแสดงได้แก่ Everything Everything และ As You Are ซึ่งได้รับรางวัลขวัญใจกรรมการพิเศษ (Special Jury Award) ในงานเทศกาลภาพยนตร์ Sundance 2016 นอกเหนือจากนั้นยังมีภาพยนตร์ที่เธอร่วมแสดงอย่าง The Hunger Games อีกด้วย นอกจากนี้อแมนด์ลายังได้รับเชิญให้ถ่ายแบบขึ้นปกนิตยสาร Time ในฐานะผู้นำรุ่นต่อไป (Next Generation Leader) และเธอได้รับการยอมรับไปทั่วโลกในการจุดประกายบทสนทนาที่น่าคิดมากมาย โดยการใช้โซเชียลมีเดียเป็นพื้นที่เผยแพร่ความรู้และความตระหนักในหัวข้อต่างๆ เช่น การจัดสรรทางวัฒนธรรม สตรีนิยม ความมีสติ อัตลักษณ์ทางชาติพันธุ์ อัตลักษณ์ทางเพศ เพศ และมาตรฐานของความงาม เป็นต้น อแมนด์ลายังได้รับรางวัลจาก Teen Choice Awards BET Awards NAACP Image Awards และ 2019 Visibility Awards โดย Human Rights Campaign https://www.instagram.com/p/BxfjhkAh_mn/?utm_source=ig_embedจะเห็นว่าการที่แบรนด์ความงาม Fenty Beauty ที่ริฮานนาปลุกปั้นมากับมือ และทำการเปิดตัวแบรนด์ในปี 2560 เป็นเวลา 2 ปีเต็ม ที่เธอพยายามจะสนับสนุนให้ทุกคนได้สัมผัส และตระหนักในความงามของตัวเอง โดยเน้นให้ความสำคัญครอบคลุมไปถึงสาวผิวสีจำนวนมากในโลกนี้ ซึ่งเป็นสิ่งที่ริฮานนาตอกย้ำตลอดมา โดยเธอเคยพูดเอาไว้ว่า ไม่ว่าคุณจะมีสีผิวอะไร เชื้อชาติใด มีวัฒนธรรม และสไตล์ส่วนตัวเป็นแบบไหน ฉันอยากตอกย้ำว่า Fenty Beauty เป็นมากกว่าการแต่งหน้า เพราะเราเป็นสังคมที่สนับสนุน และช่วยเหลือซึ่งกันและกัน และจุดนี้เองที่ทำให้ริฮานนาตัดสินใจเลือก อแมนด์ลา สเตนเบิร์ก ให้มาร่วมทีมด้วยตนเอง ซึ่งเธอบอกว่านี่เป็นการตัดสินใจที่ชัดเจน และเหมาะสมที่สุดแล้ว ส่วนอแมนด์ลา สเตนเบิร์ก ก็ได้กล่าวถึงความรู้สึกของเธอในฐานะ Fenty Face คนใหม่ล่าสุดว่า ฉันอยากจะเป็นส่วนหนึ่งของครอบครัว Fenty Beauty เพราะเป็นหนึ่งในแบรนด์เครื่องสำอางดังไม่กี่แบรนด์ที่ทำให้ฉันรู้สึกเป็นตัวของตัวเอง และจุดยืนทั้งหมดของ Fenty Beauty ทำให้รู้สึกตื่นเต้น และกล้าที่จะปลดปล่อยความเป็นตัวเองในหลากหลายรูปแบบออกมา สำหรับใครที่รอชมผลงานต่างๆ ของอแมนด์ลา เธอจะปรากฏตัวบนโซเชียลมีเดีย และภาพแคมเปญต่างๆ ทั่วโลกของ Fenty Beauty ตลอดทั้งปี 2562 นี้แน่นอน หรือจะไปประเดิมชมวิดีโอตัวแรกของเธอที่เพิ่งปล่อยลงยูทูบสดๆ ร้อนๆ ตามคลิปด้านล่างภาพ: พิสูจน์อักษร: อ้างอิง: 
ริฮานนา อ้าแขนต้อนรับ อแมนด์ลา สเตนเบิร์ก เข้าสู่ครอบครัว Fenty Beauty อย่างเป็นทางการ ในฐานะ Fenty Face คนใหม่ล่าสุด โดยเธอจะปรากฏตัวบนโซเชียลมีเดีย และภาพแคมเปญต่างๆ ทั่วโลกตลอดทั้งปี 2562 นี้ 